Dacă rămâneţi fără curent, veţi fi despăgubiţi. Din acest an, Enel, Electrica, E.On şi CEZ vor despăgubi automat clienţii cu 30 de lei, în cazul în care alimentarea cu energie electrică va fi întreruptă mai mult de 4 ore.

Foto: Gulliver/Getty Images

Aceeaşi sumă va fi primită dacă, până la finalul anului 2020, au loc mai mult de douasprezece întreruperi neplanificate de lungă durată în mediul urban sau 24 în mediul rural.

În cazurile individuale, consumatorii îşi pot monta un aparat care trimite în timp real datele de la locul de consum şi semnalează distribuitorul când nu mai este alimentat.